[{"text_idx": "#000001", "text": "Mi revenis antau\u0306 kelkaj tagoj el la Hispana Esperanto-kongreso, kiu disvolvig\u0302is unuafoje en la belega ne tre konata kastilia urbo de Kuenko (Cuenca). Malgrandan raporton eblas legi tie c\u0302i en Esperanto, kaj ankau\u0306 en la hispana en ."}, {"text_idx": "#000002", "text": "Ankau\u0306 mi mem partoprenis en diversaj okazoj, kiel oni povas vidi en tiu c\u0302i foto au\u0306 en tiu c\u0302i. Unu mia parolado temis pri la projekto de Hispana E-Federacio por kunmemoroj en 2008, pri kiu mi jam plurfoje rakontis. Alian, kiu rilatis al historio, mi iam publikigos en tiu c\u0302i retpag\u0302aro au\u0306 aliloke."}, {"text_idx": "#000003", "text": "Sed aparte de tio, la speciala programaro c\u0302ijare temis pri literaturo, profitante la c\u0302eeston de pluraj verkistoj de la t.n. Ibera Skolo, kaj la datrevenon de la publikigo de kelkaj tre gravaj hispanaj verkoj tradukitaj en Esperanton. Konkrete, la \u201cRimoj\u201d de Gustavo Adolfo Be\u0301cquer (\u201cKun sopira koro\u201d en Esperanto) kaj la \u201cCigana Romancaro\u201d de Federico Garci\u0301a Lorca."}, {"text_idx": "#000006", "text": "POSTNOTO: Informas min la amiko Juan Azcue\u0301naga ke la konkreta dato de la publikigo de la artikolo de Gerardo Diego en j\u0302urnalo estis la 17-a de oktobro 1972. Dankon."}]